גרג ברהלטר

גרג מת'יו ברהלטר (באנגלית: Gregg Matthew Berhalter; נולד ב-1 באוגוסט 1973) הוא כדורגלן עבר ומאמן כדורגל אמריקאי, המשמש כמאמן נבחרת ארצות הברית.

== קריירת משחק ==
=== ראשית חייו ===
ברהלטר נולד באנגלווד, ניו ג'רזי,<ref></ref> והיה חברו לקבוצה של קלאודיו ריינה בבית הספר התיכון סנט בנדיקט בניוארק.<ref name="USSoccer"></ref> הוא שיחק כדורגל מכללות באוניברסיטת קרוליינה הצפונית בצ'אפל היל.<ref name="USSoccer" /> בשנת 1993, בין העונות הוא שיחק בראלי פליירס מליגת ה-USISL.<ref></ref> ברהלטר הוא בן הסנדקות של שחקן היכל התהילה של הבייסבול קרל יסטרזמסקי מהבוסטון רד סוקס.<ref></ref>

=== מקצועי ===
ברהלטר ב-2007
ברהלטר עזב את האוניברסיטה לאחר שנתו השלישית, וחתם במועדון ההולנדי זוולה ב-1994. מאוחר יותר הוא שיחק בספרטה רוטרדם ובקמבור בהולנד, ובקריסטל פאלאס באנגליה, במדיה כבש פעם אחת, לרשתה של ברדפורד סיטי.<ref></ref>

בשנת 2002, ברהלטר חתם באנרגי קוטבוס מהבונדסליגה הגרמנית. הוא ערך 111 הופעות ליגה עם הקבוצה, והיה קפטן הקבוצה כשעלתה בחזרה לליגה הראשונה. בשנת 2006, ברהלטר חתם עם במינכן 1860 מהבונדסליגה השנייה, ומונה לקפטן הקבוצה. הוא נשאר שם שנתיים וחצי נוספות, ורשם 73 הופעות ליגה במדיה.

לאחר קריירה של 15 שנים באירופה, ברהלטר עבר בחזרה לארצות הברית באפריל 2009. הוא חתם על חוזה בקבוצת ה-MLS, לוס אנג'לס גלאקסי, החוזה המקצועני הראשון שלו בארץ הולדתו.<ref></ref> בעונתו הראשונה במדי הגאלקסי, שערי החובה שלהם נחתכו בחצי - מ-61 ל-30 - כאשר ברהלטר הנהיג את ההגנה.

ב-14 בנובמבר 2009 הוא כבש בדקה ה-103 של גמר המערב, והוביל את הגלקסי לניצחון 2–0 על דינמו יוסטון ואל גביע ה-MLS ב-2009. זה היה השער הראשון שלו ב-28 הופעות במועדון.<ref></ref>

בעונתו השנייה, הגלאקסי זכו במגן האוהדים של ה-MLS והוריד עוד יותר את מספר שערי החובה שלהם ל-26, שיא מועדון.

ב-12 באוקטובר 2011 הודיע ברהלטר על החלטתו לפרוש בתום עונת 2011 של ה-MLS.<ref></ref>

=== קריירה בינלאומית ===
ברהלטר הבקיע את השער הראשון שלו במדי נבחרת ארצות הברית ב-15 באוקטובר 1994, נגד ערב הסעודית. ברהלטר שיחק תפקיד משמעותי בנבחרת ארצות הברית במונדיאל 2002, והפך לשחקן קריסטל פאלאס הראשון ששיחק במשחק גביע העולם.

ב-25 במאי 2006, ברהלטר צורף לסגל נבחרת ארצות הברית למונדיאל 2006, במקום קורי גיבס הפצוע. ברהלטר הביע ביטחון ביכולת של הקבוצה לקראת הטורניר,<ref></ref> אך לא שיחק באף אחד משלושת משחקי הנבחרת. ארצות הברית הודחה לאחר שסיימה בתחתית בית ה' בסיבוב הראשון עם תיקו אחד ושני הפסדים.

== קריירת אימון ==
=== האמרבי ===
לאחר עונה כעוזר המאמן של לוס אנג'לס גלאקסי, ברהלטר מונה למאמן המועדון השוודי האמרבי ב-12 בדצמבר 2011.<ref name="Gregg Berhalter to coach in Sweden"></ref> הוא פוטר ב-24 ביולי 2013 בגלל "חוסר משחק התקפה",<ref name="American Exports: Hammarby fire Gregg Berhalter as manager, citing team's lack of offense"></ref> כשהאמרבי הייתה במקום השמיני בליגה.<ref name="Superettan 2013"></ref>

=== קולומבוס קרו ===
ברהלטר מונה למנהל הספורטיבי והמאמן הראשי של קולומבוס קרו מה-MLS ב-6 בנובמבר 2013.<ref name="Former Galaxy player-coach Gregg Berhalter named Columbus manager"></ref>

תחת ברהלטר, קולומבוס העפילה לפלייאוף ב-2014, 2015, 2017 ו-2018. הם אף הגיעו לגביע ה-MLS ב-2015, אבל הפסידו בבית 2–1 לפורטלנד טימברס.

=== נבחרת ארצות הברית ===
ב-2 בדצמבר 2018 מונה ברהלטר למאמן הראשי של נבחרת ארצות הברית.<ref name="ussoccer.com"></ref> הוא זכה בניצחון הראשון שלו כמאמן במשחק ידידות מול פנמה ב-27 בינואר 2019.<ref></ref> ברהלטר הוביל את ארצות הברית לזכייה באליפות היבשתית ב-1 באוגוסט 2021, בגביע הזהב 2021. ב-12 בנובמבר 2021, ברהלטר הוביל את ארצות הברית לניצחון 2–0 על מקסיקו במוקדמות גביע העולם באצטדיון TQL בסינסינטי, אוהיו. הנברת העפילה לאחר מכן למונדיאל 2022.

במונדיאל סיימה ארצות הברית בתיקו נגד ויילס ואנגליה וניצחה במשחק טעון פוליטית את איראן.

== חיים אישיים ==
ברהלטר מתגורר בשיקגו, אילינוי עם אשתו וארבעת ילדיו.<ref></ref><ref></ref> אחד מבניו, סבסטיאן, משחק בקבוצת ונקובר וייטקאפס.<ref></ref> אחיו, ג'יי, שימש כמנהל המסחר הראשי של פדרציית הכדורגל של ארצות הברית עד להתפטרותו ב-2020.<ref></ref>

== תארים ==
=== כשחקן ===
לוס אנג'לס גלאקסי
* גביע ה-MLS: 2011
* מגן האוהדים: 2010, 2011
* אליפות המערב ה-MLS: 2009, 2011

=== כמאמן ===
ארצות הברית
* ליגת האומות של CONCACAF: 2019/20, 2023/24
* גביע הזהב של CONCACAF: 2021

== קישורים חיצוניים ==

== הערות שוליים ==

קטגוריה:כדורגלנים אמריקאים
קטגוריה:מגני כדורגל אמריקאים
קטגוריה:ניו ג'רזי: כדורגלנים
קטגוריה:כדורגלני זוולה
קטגוריה:כדורגלני ספרטה רוטרדם
קטגוריה:כדורגלני קמבור
קטגוריה:כדורגלני קריסטל פאלאס
קטגוריה:כדורגלני אנרגי קוטבוס
קטגוריה:כדורגלני מינכן 1860
קטגוריה:כדורגלני לוס אנג'לס גלאקסי
קטגוריה:כדורגלני נבחרת ארצות הברית
קטגוריה:כדורגלני קופה אמריקה 1995
קטגוריה:כדורגלני גביע הזהב 1998
קטגוריה:כדורגלני גביע הקונפדרציות 1999
קטגוריה:כדורגלני מונדיאל 2002
קטגוריה:כדורגלני גביע הקונפדרציות 2003
קטגוריה:כדורגלני מונדיאל 2006
קטגוריה:מאמני נבחרת ארצות הברית בכדורגל
קטגוריה:מאמני כדורגל אמריקאים
קטגוריה:ספורטאים אמריקאים בהולנד
קטגוריה:ספורטאים אמריקאים באנגליה
קטגוריה:ספורטאים אמריקאים בגרמניה
קטגוריה:בוגרי אוניברסיטת קרוליינה הצפונית בצ'אפל היל
קטגוריה:אמריקאים שנולדו ב-1973